id en en en en id en en fr ms ca id en en en id en en fr ms ca id id id ms id id id ms ar id ms id ms ms ms id ms id id ms id id id id id id ms id id ms tl id ps id ms mzn id id id id id id ms id ms id ms ms id id id id id id ca en en de en en nl en en en id ms id en id en id en ms fr en id id en pt en en ms en en en su en eo en id ms en en tr en id id en en en tr en tr en ms ms sv en ms en en en ms id id en id en id en pt en ms en th en id en en en id id id en hbs_lat en id id id en sk en en id id ms id en ms en id en id en id en pl en ms ms ms id id id en en en id en en en id id en en en ms id en en en en fa en en en en en en es en en ms en fr en en en en en id en en
Berbilang Jamaah: Antara Saranan Stephen Covey dan Sa’id Hawwa – Saifulislam.Com
Wednesday , August 31 2022
Fenomena berbilang jemaah dan kumpulan dakwah adalah realiti.
Sesuatu yang kita tidak dapat lari daripadanya, dan menuntut keupayaan diri untuk menguruskannya.
Jika ulama membahagikan berbilang (ta’addud) itu kepada yang harus dan tidak harus, realitinya perjuangan kita adalah untuk menarik apa yang ada kepada yang harus, bermanfaat, serta mengecilkan mudarat yang sedia menanti. Ta’addud yang tudhad (تضاد) kepada ta’addud yang saling melengkapkan.
Namakan ia impian, namakan ia angan-angan. Hakikatnya ia sesuatu yang telah pun Allah berikan amaran:
ۖ أَنْ أَقِيمُوا الدِّينَ وَلَا تَتَفَرَّقُوا فِيهِ ۚ
“Dan tegakkanlah urusan agama, namun jangan sekali-kali kamu berpecah belah dalam melakukannya” [Al-Shura 42: 13]
Berbilang jemaah ini semakin merumitkan apabila bebanan sejarah silam, dibiarkan tanpa meraikan perubahan yang berlaku terhadap cara berfikir generasi semasa. Apatah lagi mereka merupakan generasi yang tidak mengalami luka-luka semalam, seperti abang kakak serta pakcik makcik mereka.
Maka mengulang-ulang cerita semalam, jika maksudnya adalah untuk meraih sokongan mungkin boleh bertukar menjadi sebaliknya.
Hanya yang berdusta sahaja berani mengubah fakta. Semoga Allah melindungi jemaah dakwah daripada sifat dusta yang amat dikeji ini.
Tetapi fakta yang sama boleh diolah secara yang lebih positif. Secara yang boleh meraih sokongan, tanpa mencipta musuh dan pertentangan.
Bagi jemaah PAS, fakta PAS sebagai jemaah terawal, tertua, pertama dan mendahului jemaah kontemporari yang lain, adalah fakta yang kekal di dalam sejarah. Tetapi bagaimana ia ditafsir dalam konteks berbilang jemaah?
Apabila fakta ini dilihat daripada sudut SCARCITY MENTALITY, pendukung PAS akan berkata, “oleh kerana PAS jemaah pertama, maka jemaah inilah yang mesti diikut. Kemunculan jemaah lain selepasnya adalah tidak syar’i, justeru memilih PAS adalah tuntutan syara’!”
Pendapat seperti ini, diterima dan tidak dicabar secara terbuka di era abang kakak dan pakcik makcik. Tetapi sejauh manakah ia mampu mencapai objektif semasa?
Apabila hakikat PAS sebagai jemaah pertama dioleh sedemikian rupa, ia meletakkan hanya dua pilihan di hadapan. Dua pilihan yang saling bertentangan. Bahawa memilih PAS adalah memilih kebenaran dan tidak memilih PAS adalah memilih kebatilan. Jika tawaran itu (jika boleh dinamakan sebagai tawaran) disambut maka bertambahlah rakan dan saudara seperjuangan. Tetapi jika ditolak (atas apa jua alasan dan sebab), maka secara otomatik ia menjadikan prospek kawan itu tadi kepada LAWAN.
Maka terhasillah ramai LAWAN PAS di dalam program PAS sendiri.
Kerangka sebegini disebut sebagai SCARCITY MENTALITY. Ia melihat dunia ini sangat sempit pilihan, kemenangan lawannya adalah kekalahan, maka risiko menerima kekalahan sentiasa dihindari. Akibatnya, kekalahan jua yang sering berlaku.
Itu belum lagi dikira ada anak muda yang menempelak dengan berkata, “sebab itulah jemaahnya nyanyuk. Sudah tua!”
Bagaimana jika fakta yang sama diolah dalam bentuk yang lebih meraikan?
PAS sebagai jemaah pertama, maka PAS kaya dengan pengalaman. Sudah menempuh pelbagai ijtihad dakwah dan politik. Pernah bekerjasama dengan kerajaan pemerintah, pernah dikhianati, pernah kehilangan Presiden dan Timbalan Presiden yang berpaling arah, dianggotai oleh segenap lapisan masyarakat dan mencerminkan realiti sebenar masyarakat Malaysia, justeru dengan memilih PAS, inilah yang ‘kami’ tawarkan!
Jika tawaran disampaikan dalam bentuk menawarkan kelebihan, ia tidak memerangkap manusia dalam dilema. Jika prospek menerima pelawaan, maka dia menjadi rakan dan saudara seperjuangan. Namun jika tidak menolaknya, ia tidak secara otomatik menjadikan beliau itu musuh. Malah jika dia kemudiannya menyertai jemaah lain, ada ahli dalam jemaah itu yang memahami PAS!
Akhirnya, dia menerima atau menolak, dakwah ‘kita’ tetap menang. Dia terima, kita menang. Dia tolak pun, kita menang.
Itulah kuasa pendekatan positif.
Pendekatan yang berada di dalam kerangka ABUNDANCE MINDSET. Satu cara pandang yang melihat kebaikan di dalam masyarakat itu sangat luas dan banyak.
Biar seteruk mana sekali pun sebuah jemaah itu dikhianati oleh jemaah lain (malangnya), keupayaan untuk memilih sikap positif sentiasa menjadikan sebuah jemaah itu menang.
Dan inilah yang disebutkan oleh Allah:
وَلَا تَسْتَوِي الْحَسَنَةُ وَلَا السَّيِّئَةُ ۚ ادْفَعْ بِالَّتِي هِيَ أَحْسَنُ فَإِذَا الَّذِي بَيْنَكَ وَبَيْنَهُ عَدَاوَةٌ كَأَنَّهُ وَلِيٌّ حَمِيمٌ
Dan tidaklah sama (kesannya dan hukumnya) perbuatan yang baik dan perbuatan yang jahat. Tolaklah (kejahatan yang ditujukan kepadamu) dengan cara yang lebih baik; apabila engkau berlaku demikian maka orang yang menaruh rasa permusuhan terhadapmu, dengan serta merta akan menjadi seolah-olah seorang sahabat karib. [Fussilat 41: 34]
Mampukah kita meyakini janji Allah ini, dan mengubah sikap kita dalam mengajak kepada sokongan?
وَمَا يُلَقَّاهَا إِلَّا الَّذِينَ صَبَرُوا وَمَا يُلَقَّاهَا إِلَّا ذُو حَظٍّ عَظِيمٍ
Dan sifat yang terpuji ini tidak dapat diterima dan diamalkan melainkan oleh orang-orang yang bersikap sabar, dan tidak juga dapat diterima dan diamalkan melainkan oleh orang yang mempunyai bahagian yang besar dari kebahagiaan dunia dan akhirat. [Fussilat 41: 35]
SA’ID HAWWA DAN DUA JENIS PENGGABUNGAN
Lebih awal daripada itu, Sa’id Hawwa sudah pun mencetuskan hal ini lebih 20 tahun yang lalu.
Pendapat yang sangat sulit untuk masuk ke wacana arus perdana golongan Islamis.
Pandangan kritis Sa’id Hawwa di dalam kitab Jundullāh Takhtītan, dimulakan dengan bab pertama buku berkenaan di bawah tajuk Penggabungan Secara Emosi (الإنتماء العاطفي) dan Penggabungan Secara Organisasi (الإنتماء التنظيمي). Penggabungan ‘ātifī itu bermaksud, kebersamaan yang tidak membabitkan pendaftaran (jika membabitkan pendaftaran) dan penyertaan rasmi sebagai ahli sesebuah pertubuhan. Manakala penggabungan tanzīmī adalah penyertaan secara rasmi sebagai ahli.
Biar pun kita memang mengimpikan umat Islam itu satu negaranya, satu khilafahnya, satu imamnya dan kini satu jemaahnya, kita akur bahawa umat Islam sudah lebih seribu tahun hidup dalam kepelbagaian perhimpunan di peringkat mikro dan makro.
Kebersamaan seorang Muslim dalam perjuangan Islam tidak disyaratkan bahawa ia hanya diterima jika kebersamaan itu adalah dalam bentuk penyertaan dan penggabungan sebagai ahli kepada sebuah jamaah. Sebaliknya gerakan Islam mesti membuka ruang untuk kebersamaan tanpa menjadi ahli kerana umat Islam mempunyai sebab yang pelbagai untuk tidak menjadi ahli, sedangkan mereka menyumbang secara signifikan dalam pelbagai bentuk dan cara.
Dalam bahasa yang lebih semasa, gerakan Islam perlu bersikap dengan sikap yang inklusif dan bukan eksklusif.
Dalam banyak-banyak jenis kumpulan Islam, gerakan yang menyertai politik adalah yang paling perlu mematangkan sikap inklusif mereka. Bagaimana mungkin masyarakat boleh memberikan kepercayaan kepada golongan Islamis memegang kuasa legislatif jika mereka mengamalkan sikap menyingkir.
Dunia ini penuh kebaikan, jika kita memilih untuk melihatnya.
Demikian juga keimanan kepada keluasan bahagian dunia dan Akhirat, menjadikan kita berupaya untuk menghayati pemikiran menang-menang, lebih daripada teori Scarcity Mindset vs Abundance Mindset yang diutarakan oleh Stephen Covey di dalam gagasan 7 Habits beliau.
Ini bukan soal mengutamakan akal lebih daripada nas.
Ini soal menjauhkan akal dari nas.
Kita juga yang rugi.
Ummah juga menanggung rugi.
Tags abuncance berbilang dakwah mindset psikologi scarcity taaddud
Previous A Dalam Peperiksaan Tetapi D, E dan F Dalam Kehidupan
Next Salah Mendengar Bukan Akibat Sakit Telinga
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
04/01/2013 at 4:01 PM
sy masih x paham lg tentang taadud jamaah. boleh ustaz bg pnrangan? 🙂
28/07/2013 at 5:10 PM
taadud jemaah tu bermaksud ada byk jemaah Islam dalam satu masa. Taadud tu maksud dia berbilang.
04/01/2013 at 4:18 PM
Menantikan kesepakatan yang lebih besar antara jemaah-jemaah di Malaysia. Yang sudah pasti, masing-masing memiliki keupayaan tersendiri. Berbilang jemaah itu bukan bencana bahkan ia adalah rahmat. Meski berbagai ijtihad, objektifnya di akhir tetap satu ;
” Memastikan syariat Islam tertegak di setiap penjuru dunia ”
04/01/2013 at 5:18 PM
sayang ustaz dengan olahan yang hebat ini 🙂
04/01/2013 at 5:35 PM
05/01/2013 at 8:56 AM
Nak.. nnti saya balik Malaysia saya claim.. hehe
cuma nak sambungan bahagian 2.. tu lagi bermakna 🙂
04/01/2013 at 5:52 PM
hebat !!! sy menantikan sambungannya ustaz !
04/01/2013 at 7:32 PM
“oleh kerana PAS jemaah pertama, maka jemaah inilah yang mesti diikut. Kemunculan jemaah lain selepasnya adalah tidak syar’i, justeru memilih PAS adalah tuntutan syara’!”
Saya pernah diajak ke arah PAS dengan alasan/argument di atas selepas SPM dulu. Maka saya katakan padanya, “maka, kamu menafikan kebaikan dan usaha yang dilakukan oleh orang lain dan jemaah lain, begitu? siapa tahu, datangnya orang kepada PAS antara sebabnya kerana pemahaman Islam yang dia dapat dari jemaah atau orang lain. Siapa tahu, orang-orang yang beramal dengan Islam, mendapat pemahaman dari orang lain selain PAS.
Melihatkan pengalaman-pengalaman dakwah rakan-rakan juga, ada mad’u yang diajak, dan berjaya dirapati, ditarbiyah, namun akhirnya dia memilih ke jamaah lain. Sedih juga, lagi best kalau dia bersama, tapi tak palah, the bigger picture is, kita mengajak dia kepada Islam bukan kepada kita.
menang atau syahid irsalena
05/01/2013 at 9:41 PM
orang yg memiliki pemikiran abundance akan melihat dari sudut positif.. apa2pun positif..
24/01/2013 at 10:48 PM
Betul, itulah bagaimana say kenal dunia Islam yg membawa kpd penyokong PAS – melalui jemaah lain. Tak boleh duduk serumah takpe. Penting ialah muafakat
14/04/2014 at 3:29 PM
kita tidak menafikan peranan orang lain membantu kita kenal PAS…tetapi hakikat ang perlu kitasedar sebenarnya,hidayah itu milik siapa?milik jemaah-jemaah atau Allah?
05/01/2013 at 10:25 PM
Guru2 kami sering berkata,
“Orang yang baik hanya melihat kebaikan, orang yang buruk hanya melihat keburukan. Masalah orang sekarang, terlalu banyak memikirkan orang lain, sehingga lupa akan dirinya. Walhal, yang ditanya di Akhirat kelak adalah dirinya, bukan orang lain.
Jika kamu memikirkan dirimu, kamu akan bersungguh2 memikirkan orang lain. Akan tetapi, jika kamu hanya sibuk memikirkan orang lain, kamu akan melupakan dirimu.”
06/01/2013 at 3:15 PM
Ada kalanya saya tertanya-tanya apa pandangan orang bukan islam atas pelbagai jemaah yang ditubuhkan atas dasar islam.
Sejauh mana jemaah ini membantu saya memahami islam dan saya cuma sampaikan apa yang saya faham tentang islam pada orang bukan islam.
10/01/2013 at 5:59 PM
Saya ikut penulisan ustaz tentang berbilang jamaah sejak era ummah centric-jamaah centric dahulu.
memang penulisan ustaz yg terbaik.
rasanya kalau jamaah-jamaah islam bergaduh elok panggil ustaz leraikan hehe
Jammah itu keperluan , ummah tu tujuan……..alamak tiru ayat ustaz
16/07/2013 at 8:32 PM
Ustaz pula jemaah mana?
11/08/2014 at 2:33 PM
boleh bagi penerangan yang lebih tentang isu jemaah yang berbilang ni? ana keliru,kenapa perlu ada jemaah yang banyak,sedangkan apa yang nak dibawa dan disampaikan ternyata sama.
02/12/2014 at 10:03 AM
“Bagaimana mungkin masyarakat boleh memberikan kepercayaan kepada golongan Islamis memegang kuasa legislatif jika mereka mengamalkan sikap menyingkir.”
Praktikal dan teori. Kadang-kadang ianya bersama, kadang-kadang ianya tidak serupa. Ketika era 1999 apabila PAS memerintah Terengganu, penggunaan cara penyingkiran itu berlaku didalam pentadbiran. Walau ianya bukan dalam skala besar, namun untuk penyingkiran bagi jawatan yg melibatkan dasar, banyak diubah manusia.
Kemudian berlaku pula era 2008, di Kedah, apabila PAS memerintah Kedah, maka penggunaan yang diguna pakai PAS Kedah adalah mesra semua insan. Seperti tiada langsung unsur penyingkiran dalam jawatan yang penting.
Namun, keputusan akhirnya adalah sama, iaitu PAS tumbang pada pemilihan berikutnya.
Begitu juga Mesir, Morsi telah membuat kaedah seperti yang disaran oleh blog ini, menerima semua, tidak menyempitkan pentadbiran hanya untuk orang Ikhwan. Namun, keputusan akhirnya, Morsi ditikam belakang, oleh mereka yang bukan jemaah Islami. Jemaah akhirnya gugur kalah dalam pemerintahan.
Oleh itu, natijahnya apa? Demokrasi itu sendiri yang sebenarnya adalah satu sistem yang merosakkan ummah? Atau bagaimana?
02/12/2014 at 10:48 AM
Faktor sukses dan gagal tidak seringkas menyuluh satu sebab musabbab sahaja. Bukan itu sahaja punca berhasil atau gagal bertahannya sebuah kerajaan. Merumus kejatuhan Morsi sebagai ditikam belakang oleh mereka yang bukan jemaah Islami adalah terlalu dramatik untuk diterima sebagai analisis.
02/12/2014 at 11:46 AM
“…PAS sebagai jemaah pertama, maka PAS kaya dengan pengalaman. Sudah menempuh pelbagai ijtihad dakwah dan politik. Pernah bekerjasama dengan kerajaan pemerintah, pernah dikhianati, pernah kehilangan Presiden dan Timbalan Presiden yang berpaling arah, dianggotai oleh segenap lapisan masyarakat dan mencerminkan realiti sebenar masyarakat Malaysia, justeru dengan memilih PAS, inilah yang ‘kami’ tawarkan!…”
‘Iklan’ sebegini rasanya lebih menarik.
03/12/2014 at 2:05 PM
Benar ustaz. Saya setuju.
Kepelbagaian manhaj dan pemikiran dalam dakwah adalah faktor kepada jamaah yang berbilang. Masing-masing ada pemahaman yang tersendiri bagaimana dakwah itu dapat sampai kepada umat. Dan masing-masing berjalan memainkan peranan masing-masing dalam dakwah.
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved